ยาเมทอกซาเลนมีสรรพคุณอย่างไร
a. รักษาอาการอักเสบของลำไส้ แก้ปวดท้อง แก้ท้องเสีย
b. รักษาและป้องกันการติดเชื้อแบคทีเรีย โดยอาจออกฤทธิ์ฆ่าหรือยับยั้งการเจริญเติบโตของแบคทีเรีย
c. บรรเทาไข้ อาการปวดศีรษะ และอาการปวดเมื่อย และรักษาให้หายจากโรคหวัดและไข้หวัด
d. บำบัดอาการ โรคสะเก็ดเงินโรคเรื้อนกวาง โรคผื่นผิวหนังอักเสบ และโรคด่างขาว
ข้อที่ถูกต้องคือ d.  เพราะว่า ยาเมทอกซาเลน Methoxsalen หรืออีกชื่อคือ ยาแซนโททอกซินXanthotoxin เป็นยาที่นำมาบำบัดอาการ โรคสะเก็ดเงินโรคเรื้อนกวาง โรคผื่นผิวหนังอักเสบ และโรคด่างขาว ปกติจะเห็นการใช้ยาเมทอกซาเลนร่วมกับการฉายแสงยูวีเพื่อบำบัดอาการทางผิวหนัง อาจยกตัวอย่างถึงกลไกการรักษาของยานี้ร่วมกับแสงยูวีได้ดังนี้ เช่น ในโรคสะเก็ดเงินซึ่งเป็นอาการทางผิวหนังที่มีการแบ่งเซลล์ของผิวหนังผิดปกติ ยาเมทอกซาเลนจะออกฤทธิ์ต่อการทำงานของสารพันธุกรรม DNA ของผู้ป่วย ส่งผลให้ชะลอการผลิตเซลล์ผิวหนังในบริเวณผิวหนังที่เป็นรอยโรค และแสงยูวีจะช่วยทำลายเซลล์ชั้นผิวหนังที่เป็นรอยโรค และยังกระตุ้นเซลล์ผิวหนังบริเวณรอยโรคให้สร้างเม็ดสีของผิวหนังซึ่งจะเพิ่มผลดีมากขึ้นในโรคด่างขาว รูปแบบยาแผนปัจจุบันของยาเมทอกซาเลนที่พบเห็นในประเทศไทย จะเป็นยาชนิดรับประทาน และยาทาเฉพาะที่ ซึ่งยาเมทอกซาเลนสามารถดูดซึมได้ดีจากระบบทางเดินอาหาร เมื่อยานี้เข้าสู่กระแสเลือดจะเข้ารวมตัวกับพลาสมาโปรตีนได้ประมาณ 75 – 91 ร่างกายต้องใช้เวลาประมาณ 0.75 – 2.4 ชั่วโมงเพื่อกำจัดยานี้ทิ้งไปกับปัสสาวะ
ผิวหนัง Dermatology,เภสัชวิทยา Pharmacology